**

Crna Gora

O P Š T I N A ŠAVNIK

**Sekretarijat lokalne uprave**

Broj: 03-01-100-UPI-13/1

Datum: 24.11.2020.godine

Na osnovu člana 113 Zakona o lokalnoj samoupravi (“Službeni list Crne Gore”, br. 2/18, 34/19 i 38/20), člana 5 Odluke o organizaciji i načinu rada lokalne uprave opštine Šavnik ("Službeni list Crne Gore - opštinski propisi", br. 23/19) i Odluke o pokretanju postupka za popunu radnog mjesta, br. 04-01-100/20-UPI-13 od 24.11.2020.godine, Sekretarijat lokalne uprave Opštine Šavnik, objavljuje

**JAVNI OGLAS**

**za potrebe Komunalne policije opštine Šavnik**

1. Samostalni/a referent/ica Komunalni/a policajac/ka
* Izvršilaca: jedan, na neodređeno vrijeme
* IV-1 nivo nacionalnog okvira kvalifikacije obrazovanja u obimu od 240 kredita CSPK-a
* Najmanje tri godine radnog iskustva
* Položen stručni ispit za rad u državnim organima
* Položen stručni ispit za vršenje poslova Komunalnog policajca
* Posjedovanje psihofizičkih sposobnosti za vršenje poslova Komunalnog policajca.

Kandidati, pored posebnih uslova propisanih za pojedina radna mjesta, moraju ispunjavati opšte uslove za zasnivanje radnog odnosa propisane u članu 34 Zakona o državnim službenicima i namještenicima (“Službeni list Crne Gore”, br. 2/18, 34/19), koji glasi da u državnom organu može da zasnuje radni odnos lice koje:

* je crnogorski državljanin,

- ima navršenih 18 godina života,

- je zdravstveno sposobno za obavljanje poslova radnog mjesta,

- ima propisani nivo kvalifikacije obrazovanja,

- ima položen stručni ispit za rad u državnim organima,

- posjeduje Uvjerenje/certifikat o položenom stručnom ispitu za vršenje poslova Komunalnog policajca;

- nije osuđivano za krivično djelo koje ga čini nedostojnim za rad u državnom organu i protiv koga nije pokrenut krivični postupak po službenoj dužnosti.

Uvjerenje da lice nije osuđivano za krivično djelo koje ga čini nedostojnim za rad u državnom organu pribavlja se po službenoj dužnosti.

U skladu sa članom 35 stav 3 Zakona o državnim službenicima i namještenicima, uvjerenje o zdravstvenoj sposobnosti kandidat koji bude izabran Odlukom o izboru kandidata, dostavlja starješini državnog organa, najkasnije u roku od 8 dana od dana dostavljanja te odluke.

**Potrebna dokumentacija**:

* prijava na javni konkurs
* curriculim Vitae (CV)
* uvjerenje o državljanstvu (kandidati koji posjeduju biometrijsku ličnu kartu nijesu u obavezi da dostave uvjerenje o državljanstvu, već ovjerenu kopiju biometrijske lične karte)
* diploma ili uvjerenje o završenom nivou i vrsti obrazovanja
* uvjerenje ili potvrda o potrebnom radnom iskustvu
* uvjerenje o položenom stručnom ispitu za rad u državnim organima
* uvjerenje/certifikat o položenom stručnom ispitu za vršenje poslova Komunalnog policajca;
* uvjerenje nadležnog suda da se protiv kandidata ne vodi krivični postupak za krivično djelo za koje se gonjenje preuzima po službenoj dužnosti;
* dokaz o posjedovanju psihofizičkih sposobnosti za vršenje poslova Komunalnog policajca.

**Napomena: Ukoliko kandidati dostavljaju fotokopiju dokumenta, potrebno je da isti bude ovjeren u skladu sa Zakonom**.

U organu lokalne uprave ne može da zasnuje radni odnos lice koje je korisnik prava na penziju, u skladu sa zakonom.

Državni službenik, odnosno namještenik koji je ostvario pravo na otpremninu ne može zasnovati radni odnos u državnom organu ili pravnom licu, u periodu od jedne godine od dana isplate otpremnine. Ograničenje se ne odnosi na lice koje vrati cjelokupni iznos isplaćene otpremnine.

Provjera znanja, sposobnosti, kompetencija i vještina, kandidata/tkinja izvršiće se u skladu sa Uredbom o kriterijumima i bližem načinu sprovođenja provjere znanja, sposobnosti, kompetencija i vještina za rad u državnim organima (“Službeni lis Crne Gore”, broj 050/18)

O datumu, mjestu, vremenu i načinu provjere, kandidati sa liste kandidata koji ispunjavaju uslove javnog oglasa će biti obaviješteni preko internet stranice opštine Šavnik, najkasnije pet dana prije dana provjere.

Probni rad u trajanju od jedne godine obavezan je za lokalnog službenika odnosno namještenika koji prvi put zasniva radni odnos na neodređeno vrijeme u organu lokalne uprave, stručnoj službi, odnosno posebnoj službi.

Navedenu dokumentaciju potrebno je dostaviti u roku od 15 dana od dana objavljivanja Javnog oglasa u zatvorenoj koverti, preko arhive ili preporučenom poštom, na adresu:

**Opština Šavnik– Sekretarijat lokalne uprave**

**Šavnička III br. 5, 81450 Šavnik**

**sa naznakom “Prijava na Javni konkurs”.**

Kontakt osoba: Mladen Roćenović
Broj telefona/fax: 040/266-108
E-mail: sosavnik@t-com.me

 **v.d. Sekretar-a,**

Mladen Roćenović, s.r.

.